stanford-oval/wikipedia huggingface dataset:
באפי ציידת הערפדים

| --- | --- |

לוגו הסדרה
 מבוסס על:  באפי ציידת הערפדים 
 סוגה:  דרמת התבגרות על-טבעית
 יוצרים:  ג'וס וידון
 שחקנים:  שרה מישל גלר   אליסון הניגן   ניקולס ברנדון   אנתוני סטיוארט הד
 פרסים:  פרס הוגו לעיבוד הדרמטי הטוב ביותר (קצר) 
 פסקול:  Buffy the Vampire Slayer: Radio Sunnydale – Music from the TV Series, Buffy the Vampire Slayer: The Album, Buffy the Vampire Slayer: The Score 
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  סאנידייל 
 מספר עונות:  7
 מספר פרקים:  144
 תוכנית המשך:  אנג'ל
 הפקה
 מפיק:  דיוויד סולומון, דאג פטרי, ג'יימס א' קונטנר, הווארד גורדון, דייוויד פריי, גרת' דיוויס, ג'יין אספנסון, בריאן ונקום 
 מפיקים בפועל:  ג'וס וידון, Kaz Kuzui, Sandy Gallin, Fran Rubel Kuzui, דייוויד גרינוולט, מרטי נוקסון, גייל ברמן 
 חברת הפקה:  Mutant Enemy Productions, פוקס המאה ה-20 בטלוויזיה 
 הפצה:  פוקס המאה ה-20 בטלוויזיה, הולו, נטפליקס, דיסני+ 
 מוזיקה:  וולטר מרפי, תומאס וואנדר, רוברט דנקן, Shawn Clement, שון מארי, כריסטוף בק, Nerf Herder, Douglas Romayne 
 אורך פרק:  45 דקות
 שידור
 רשת שידור:  The WB‏ (עונות 1-5)   UPN‏ (עונות 6-7)‏ נטפליקס ‏ דיסני+
 רשת שידור בישראל:  ערוץ 2 סטאר וורלד ערוץ ביפ נטפליקס דיסני+
 תקופת שידור מקורית:  10 במרץ 1997 – 20 במאי 2003
 קישורים חיצוניים
 דף התוכנית ב-IMDb
 
באפי ציידת הערפדים (באנגלית: Buffy, the Vampire Slayer; מילולית: באפי, קוטלת הערפדים) היא סדרת טלוויזיה אמריקנית שנוצרה על ידי ג'וס וידון ושודרה בין 1997 ל-2003, תחילה ברשת The WB (עד שנת 2001) ולאחר מכן ב-UPN. הסדרה שילבה דרמת נעורים עם מוטיבים של פנטזיה. היא גוללה את ימי עלומיה של בָּאפִי סָאמֶרְס, נערה קליפורנית טיפוסית שהיא בעת ובעונה אחת "קוטלת הערפדים", האחרונה בשושלת גיבורות שתפקידן להגן על האנושות מפני כוחות האופל. באפי חווה את קשיי גיל ההתבגרות והבגרות המוקדמת במקביל לקרבות בלתי-פוסקים בערפדים ושֵׁדים, ושואפת לחיות חיים רגילים על אף היותה הקוטלת. היא נסמכת על חבריה הקרובים, וִילוֹ וזַאנְדֶר, ועל ה"צופה" שלה גָ'ייְלְס, מלומד שחובתו להדריכה.
"באפי" זכתה לקהל גדול יחסית לסדרת נישה שלא שודרה ברשת גדולה, עם ממוצע של כחמישה מיליון צופים, ולשבחי הביקורת. היא נחשבת לסדרה פורצת דרך בשל איכות כתיבתה והאופן בו הציגה נושאים מגדריים, כמו פמיניזם וסוגיות להט"ב, והיקף הכתיבה האקדמית אודותיה נרחב. בעקבות "באפי" הופקה סדרת-הבת "אנג'ל", שכללה חלק מהדמויות הקבועות, ולאחר ירידתה משידור, המשיכה העלילה בחוברות קומיקס תחת השם "באפי, העונה השמינית", אשר המשיכה לעוד ארבע עונות בקומיקס.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 12 | 12 | 10 במרץ 1997 | 2 ביוני 1997 |
|  | 2 | 22 | 22 | 15 בספטמבר 1997 | 19 במאי 1998 |
|  | 3 | 22 | 22 | 29 בספטמבר 1998 | 13 ביולי 1999 |
|  | 4 | 22 | 22 | 5 באוקטובר 1999 | 23 במאי 2000 |
|  | 5 | 22 | 22 | 26 בספטמבר 2000 | 22 במאי 2001 |
|  | 6 | 22 | 22 | 2 באוקטובר 2001 | 21 במאי 2002 |
|  | 7 | 22 | 22 | 24 בספטמבר 2002 | 20 במאי 2003 |
עלילה > עונה 1

בָּאפִי סָאמֶרְס בת השש-עשרה עוברת עם אמה ג'וֹיס לעיירה הפרברית סאנידֶייל, לאחר שסולקה מבית-הספר שלה בלוס אנג'לס. באפי נדמית לסובביה כצעירה חולמנית הנוטה לבעיות התנהגות בלתי-מוסברות, ואמה ומוריה חוששים לעתידה. ביומה הראשון בתיכון החדש, היא נתקלת ברוּפֶּרט גָ'ייְלְס, אינטלקטואל בריטי שהגיע בפתאומיות למלא את תפקיד הספרן. ג'יילס מגלה לה כי סודה ידוע לו: היא ה"קוטלת", גיבורה המחוננת בכוחות על-אנושיים שתפקידה להביס את הערפדים, השדים ויתר המזיקין המאיימים על בני-האדם, והוא ה"צופה" המופקד עליה מטעם המועצה המשגחת על הקוטלות. העיר המנומנמת סאנידייל ניצבת למעשה על "פי השאול", קרע ביקום המוביל לגיהנום, ומושכת אליה את כוחות האופל.
באפי דוחה את ג'יילס ומנסה להתחמק מחובתה, באומרה שהיא רוצה לחיות חיים רגילים, ושאין היא מעוניינת להיהרג בגיל צעיר כמו כל קודמותיה. אך במהרה מתחוור לה כי מתחת לעיירה כלוא "האדון", ערפד עתיק-יומין המנסה לצאת לחופשי. היא מצילה מערפדים שניים מחבריה לבית-הספר, זַאנְדֶר המגושם ווִילוֹ התלמידה המבריקה אך הביישנית והדחויה חברתית. באופן חסר תקדים בדברי ימי הקוטלות, שניהם מתוודעים לזהותה הסודית ומתגייסים לעזור לה. השלושה מתחברים על רקע היותם מנודים חברתית על ידי תלמידים פופולריים, ובראשם מנהיגת המעודדות הסטריאוטיפית קוֹרדֶליַה צֵ'ייס, למורת רוחו של ג'יילס, המבין כי עליו לנסות לרכוש את אמונה של הקוטלת הלא-ממושמעת והאמריקנית מדי. לעזרת באפי בא גם זר מסתורי בשם אֵנגֶ'ל, המשמיע לה ידיעות חידתיות אודות מזימות האדון.
לצד חבריה, באפי לוחמת במזיקים שונים. אמה של אחת התלמידות היא מכשפה שחטפה את גוף בתה כדי להיות צעירה שוב; שד קדום משתלט על האינטרנט; גמל שלמה ענקי הטורף נערים בתולים מתחפש למורה לביולוגיה; ואנג'ל, שבאפי מתאהבת בו, מתגלה כערפד שצוענים קיללו כנקמה על רצחנותו והשיבו לו את נשמתו, וכך גזרו עליו ייסורי חרטה נצחיים שהביאו אותו לצדה. אף קורדליה האנטגוניסטית ניצלת בידי החבורה, ומתחילה לשים לב לפעילותם ואף להושיט סיוע. ברקע, ממשיך הקרב נגד משרתי האדון. נבואה מבשרת שהקוטלת תומת בידיו, ובאפי השבורה מתייצבת לעימות הסופי נגדו כשהיא בטוחה שגורלה נחרץ. האדון אכן גובר עליה ומותיר אותה לטבוע, אך זאנדר מוצא אותה ומבצע בה החייאה. היא הורגת את האדון וחותמת שוב את פי השאול (שמתגלה כשוכן מתחת לספריית בית הספר) – לעת עתה.
עלילה > עונה 2

לסאנידייל מגיעים צמד ערפדים בריטים: ספָּייק, שנודע גם כ"ויליאם המגועל", ואהובתו דרוּסילָה, שאנג'ל הפך לערפדה ("הוליד") בשעתו. הם יורשים את מקום האדון כאויביה של הקוטלת. ג'יילס מוצא שספייק התייצב כבר מול שתי קוטלות בעברו, והרג את שתיהן. בעימות הראשון בינו לבאפי, הערפד מופתע וכועס כשהוא מגלה כי בשונה מקודמותיה יש לה חברים ומשפחה, והללו תומכים ומסייעים לה. החבורה נתקלת באויב נורא עוד הימנו, המנהל החדש והרודני סניידר.
הקשר הרומנטי בין אנג'ל לבאפי הולך ומתהדק, על אף הקשיים שבמערכת יחסים בין ערפד שאיננו מסוגל להיחשף לאור השמש לקוטלת בת-אנוש. בינתיים, ג'יילס נכנס למערכת יחסים עם גֶ'ני קָלֶנדֲר, מורה למחשבים שהיא גם מיסטיקנית וטכנו-פגנית המודעת לפעילותו. קורדליה המחולצת שוב ושוב על ידי החבורה מתאהבת בזאנדר, ומנודה על ידי חברותיה הפופולריות. וילו מתחילה לצאת עם אוז, מוזיקאי שנחשף כאדם זאב, ויש לכלאו בלילות ירח מלא. אל העיר מגיעה אף קֶנדרָה, קוטלת נוספת, שנקראה למלא את יעודה כקוטלת בעת "מותה" של באפי בידי האדון.
לאחר קרב נוסף מול הערפדים, אנג'ל ובאפי מממשים את אהבתם. מיד לאחר מכן, אנג'ל מאבד את נשמתו וחוזר להיות ערפד אכזר מן המניין, אנג'לוס. ג'ני, שמתגלה כבת לשבט הצוענים שכישפו מאה שנה קודם, מסבירה לבאפי שהחזרת נשמתו נועדה לייסרו בלבד, והיא נלקחה ממנו ברגע שהוא חווה אושר אמיתי. באפי אכולת רגשי אשם על כך שגרמה לאובדנו. אנג'לוס תופס את מקומו של ספייק כמנהיג, והלה אחוז חימה כשהוא רואה כיצד דרוסילה נוהה אחריו. לאחר שהוא רוצח את ג'ני, באפי מבינה שהוא אבד לתמיד ואין מנוס מלהרגו. הערפדים מוצאים את שרידיו של אַקָתלָה, שד המסוגל לבלוע את היקום כולו לתוככי הגיהנום, ומנסים להחיותו. וילו מוצאת לחש שג'ני עבדה עליו בטרם נרצחה, שנועד להחזיר את נשמת הערפד. באפי יוצאת למנוע מאנג'ל להעיר את אקתלה, לאחר קרב בו מתה קֶנדרָה. היא זוכה לבעל-ברית בלתי-צפוי בדמותו של ספייק, הלהוט להשיב לעצמו את אהבת דרוסילה. וילו משיבה את הנשמה ואנג'לוס חוזר להיות אנג'ל, לתדהמתה ואושרה של באפי, אך לא בטרם העיר את אקתלה. הקוטלת נאלצת לפלחו בחרבה, משום שרק דם עורך הטקס יכול לסגור את הפתח, והוא מושלך לגיהנום. באפי השבורה בורחת מסאנידייל, וחבריה תוהים לאן נעלמה.
עלילה > עונה 3

באפי נמלטת אל לוס אנג'לס, שם היא חיה תחת שמה האמצעי, אן. לאחר שהיא מביסה שדים המשעבדים צעירים אבודים כמוה, היא מבינה כי אין מנוס מגורלה. היא חוזרת לסאנידייל, לאמה ולחבריה.
אל העיר מגיעה פֵייתּ, קוטלת שנקראה למלא את התפקיד עם מות קנדרה. היא חסרת רסן, פזיזה וייצרית, ובאפי חשה שקולה ואחראית לעומתה. וילו מעמיקה בלימודי הכישוף שלה. ג'יילס מצליח לדובב את באפי לגבי מה שאירע בקרב סביב פסל אַקָתלָה וגרם לה להימלט. שער למימד אחר נפתח בעיר ואנג'ל חוזר דרכו, לאחר שעונה בשאול ונעשה למעט יותר מחיה. הוא מזהה את באפי, והיא משיבה לו את שפיותו בסתר. ג'יילס והאחרים זועמים משהדבר נודע להם, אך אנג'ל מוכיח להם את מסירותו ומתקבל מחדש בין ידידיה. וילו וזאנדר נכלאים על ידי ספייק, השב לעיר קצרות, ומתנשקים בחרדתם. קורדליה המושפלת מקללת את זאנדר ואת באפי, שגרמה לה להתאהב בו, באוזני תלמידה חדשה המתגלה כשדת הנקם אַנְיאנְקָה, אשר מגשימה את הקללה למציאות בה באפי מעולם לא הגיעה לעיר והאדון שולט. אניאנקה מובסת, קסמה נשבר והעולם חוזר לקדמותו. היא נלכדת בדמותה של בת-האנוש אניה.
באפי וחבריה מגלים כי המושך בחוטים מאחורי כוחות הזדון בסאנידייל הוא ראש העיר, ריצ'רד וילקינס, שאיננו אלא מכשף רב-עוצמה המבקש לעבור את טקס ה"הִתעלוּת" ולהפוך לשד עקלתון אימתני. בקרב עם ערפדים, פיית הורגת בטעות פקיד עירייה אנושי. באפי המזועזעת דורשת ממנה לשאת באחריות, אך הקוטלת האחרת מתעלמת ממנה, תוך שהיא הולכת ומסתבכת בייסורי אשמה ובזעם. לבסוף, פיית עוברת צד ומתחילה לשרת את וילקינס, שמפתח רגשות אבהיים כלפיה. החבורה מחפשת דרכים לעצור את ה"התעלות", בעודם עסוקים בחייהם הרגילים: תום לימודיהם ונשף הסיום קרבים. אנג'ל מודיע לבאפי כי יעזוב אם ינצחו את וילקינס, מאחר שליחסים ביניהם אין עתיד ועליו להניח לה לנפשה. אניה מספרת להם על "התעלות" שחזתה בה בעבר, ומפצירה בזאנדר (שהזמינה לנשף מחוסר ברירה) להימלט עמה בטרם ימותו כולם. באפי פוצעת קשה את פיית בעימות ביניהן, והיא נכנסת לתרדמת. החבורה מגייסת את כל תלמידי בית-הספר לקרב נגד ראש העיר, ההופך לשד בסוף נאומו בטקס הסיום. הם מפתים את המפלצת לתוך אחד הבניינים, הממולכד בחומר נפץ, והורגים אותו. באפי וחבריה נרעשים מכך ששרדו את ה"התעלות", ועוד יותר מכך, את התיכון.
עלילה > עונה 4

החבורה שפוצצה את בית הספר בסוף העונה הקודמת עוברת לשלב הבא – אוניברסיטה. וילו, אוז ובאפי לומדים בה וזאנדר שלא מתכוון להירשם ללימודים אקדמיים, מתכנן טיול חוף לחוף. הרכב מתקלקל מהר מאוד והוא חזר לסאנידייל עם הזנב בין הרגליים וגר אצל ההורים ומשלם שכירות. באפי מתחילה את השנה עם החשש שלא תצליח לשלב את הקטילה עם לימודי האוניברסיטה. באפי מתאהבת בריילי פין, מתרגל באוניברסיטה. הוא מתגלה כמפקד צוות ב"יוזמה" – קבוצה צבאית שלוכדת שדים וערפדים. ספייק, שהבטיח לא לשוב יותר לסאנידייל, חוזר במטרה להרוג את באפי. הוא נלכד על ידי ה"יוזמה" ששמים לו שבב בראש שמונע ממנו לפגוע בבני אדם.
העונה הרביעית היא בסימן ההתרחקות של ה"סקובי גאנג" אחד מהשני. באפי מפתחת קשר רומנטי עם ריילי, וילו ננטשת על ידי אוז שעוזב אחרי שהוא מבין שהוא לא שולט בתכונותיו כאיש זאב, אך מוצאת נחמה אצל טארה, סטודנטית שמתעניינת אף היא בכישוף. לקראת סוף העונה וילו יוצאת מהארון, שזהו עוד נושא שלחבורה מתקשה לקבל. זאנדר הוא היחיד שלא לומד באוניברסיטה ועובר בין עבודות וממשיך את הקשר עם אניה. את ג'יילס רואים בעיקר בדירה שלו שבחלק ניכר מהעונה מחליפה את ספריית בית הספר כמרכז האם של החבורה. פיית' מתעוררת מהתרדמת וחוזרת לסורה לזמן קצר. היא משתמשת במכשיר שראש העיר השאיר עבורה כנקמה וכאמצעי מילוט, מחליפה את הגוף שלה עם באפי, לאחר מכן בורחת ללוס אנג'לס. במהלך העונה מתברר שראש ה"יוזמה" היא המרצה לפסיכולוגיה, הפרופסור מגי וולש. מגי ורופא נוסף מנסים ליצור לוחם מושלם המורכב משילוב של מכונה, אדם ושד, ומעניקים לו את השם "אדם". אדם יוצא מכלל שליטה, הורג את וולש ועוד מספר חיילים מה"יוזמה" שלא יודעים איך להתמודד איתו. אדם מגייס את ספייק לעזרתו כדי שהוא יפלג ויסכסך בין חברי ה"סקובי גאנג" ובתמורה אדם יוציא מראשו את השבב. למרות ריב גדול בדירתו של ג'יילס, החבורה מבינה שספייק ניסה להפריד ביניהם ומוצאת פתרון לאדם - כישוף שמשלב את הקוטלת הראשונה עם כולם ביחד. לוחם – באפי, מכשף – וילו, ידע בשומרונית עתיקה – ג'יילס, וזאנדר הוא הלב. במהלך הקרב עם אדם, בסיס היוזמה מושמד ולאחר מכן המימון לפרויקט הממשלתי מופסק. בסוף העונה, הקוטלת הראשונה, שהתעוררה בשל הכישוף המשלב, רודפת את באפי וחבריה בחלומותיהם ומעוררת בבאפי משאלה להבין טוב יותר את כוחותיה וגורלה, מה שמניע את מעשיה בעונה הבאה.
עלילה > עונה 5

העונה מתחילה עם מפגש של באפי עם דרקולה שבא לסאנידייל ומראה לבאפי צדדים אפלים בהיותה קוטלת. בדיוק כשג'יילס מרגיש שהוא מיותר ושבאפי לא צריכה אותו יותר היא פונה אליו משום שהיא מרגישה שהיא זקוקה לו שוב כצופה. אימה של באפי מגלה שהיא חולה בסרטן. בעונה זו מופיעה דמות חדשה – דון, אחות של באפי, אף על פי שעד כה היה ידוע שבאפי היא בת יחידה להוריה. במהלך העונה מגלים הצופים שדון היא בעצם דמות שהומצאה על ידי נזירים שרצו להחביא כוח מיסטי גדול העונה לשם "המפתח". מפתח זה יכול לפתוח פתח בין ממדים. הרע בעונה זו היא גלורי, המכונה "החיה" (the Beast), אלה שסולקה מהמימד שלה ונכלאה בעולם שלנו ומנסה לחזור לעולמה שלה, ושלם כך זקוקה ל"מפתח". עם בואה של גלורי מופיע בן, רופא ידידותי בבית החולים שמטפל באימה של באפי. לימים יתברר שיש קשר בינו לגלורי. ריילי מרגיש שבאפי דוחקת אותו לאט לאט מחייה ומחליט לחזור ל"יוזמה", זאנדר עוזר לבאפי להבין כמה היא צריכה את ריילי, אבל זה מאוחר מדי והוא עוזב.
בעולם הפרטי-אנושי של באפי חל שינוי עם גילוי גידול בראש של ג'וייס מה שמשפיע רבות על באפי ומבגר אותה. על אף שהסרת הגידול הצליחה לאחר מספר פרקים ג'וייס מתה. ככל שהעונה מתקדמת החיפושים של גלורי אחרי המפתח מתגברים ולבסוף היא מגלה שזו דון. החבורה נמלטת מהעיר במיניבוס. אחרי ששג'יילס נפצע באפי מבקשת את עזרת בן, שמסתבר שהוא וגלורי חולקים את אותו גוף מה שבעצם מביא את גלורי עד דון והיא נלקחת. הפרק האחרון הוא בסימן פרידה מבאפי ומתחיל בסיכום העונות. אחרי שהדם של דון פותח את הממדים באפי מחליטה להקריב את עצמה ולקפוץ לתוך השער על מנת לסגור אותו, שהרי לה ולדון יש את אותו דם. העונה מסתיימת במותה של באפי.
עלילה > עונה 6

עונה שש מתחילה עם הניסיון של החבורה לשמור את מותה של באפי כסוד ולהשתמש בבאפי-בוט, רובוט המהווה חיקוי מושלם של באפי, שאותו בנה סטודנט מבריק אך חסר מצפון בשם וורן. ג'יילס מרגיש מיותר ועוזב לאנגליה. עם עזיבתו, ווילו נוטלת פיקוד על החבורה ומחליטה להחזיר את באפי לחיים באמצעות כישוף שחור ומסוכן. למרות האמונה כי החזירו אותה מהגיהנום, מתגלה מאוחר יותר כי היא הייתה בגן עדן לאחר מותה, וכי העולם הרגיל נראה לה כגיהנום לאחר חוויית גן העדן. היא נופלת לתוך דיכאון עמוק במשך רוב העונה. כשג'יילס שומע על חזרתה של באפי לחיים שב ג'יילס לסאנידייל, אך לאחר ההבנה שבאפי תלויה בו יותר מדי חוזר לאנגליה. באפי מגיעה להבנה כי בתקופה בה לא הייתה בחיים, מצבה הכלכלי הידרדר וכעת היא על סף פשיטת רגל עקב הוצאות הטיפולים של אימה בבית החולים. היא מוצאת עבודה צנועה ברשת מזון מהיר. ספייק עדיין מאוהב בבאפי והוא היחיד שהיא מספרת לו על הדיכאון שלה עקב עקירתה מגן עדן. ספייק מגלה כי הוא יכול להכאיב לבאפי ומשתמש בעובדה הזו כדי להעלות בפניה את הרעיון שהיא חזרה לא לגמרי אנושית מגן עדן, מה שמגדיל את תחושת הניכור שלה. אחרי התעללות נפשית הדדית, באפי וספייק מתחילים לנהל מערכת יחסים מינית, סודית ורעילה.
דון סובלת מקלפטומניה ותחושות של ניכור וחשש שהקרובים אליה יעזבו אותה, החתונה של זאנדר ואניה מתפוצצת לאחר שזאנדר עוזב אניה כמה דקות לפני הטקס, ואניה שבורת הלב חוזרת להיות שדת נקמה. תהליך ההתקדמות של וילו בכישוף שהחל בעונות הקודמות מגיע לשיא והיא מתמכרת אט אט לכישוף. היא אף מצליחה להפוך את איימי בחזרה מחולדה לבת אדם (מהעונה השלישית). הדבר גורם לטארה להיפרד ממנה זמנית.
החבורה מתמודדת עם ה"טריו", קבוצה של חנונים בראשות וורן המשתמשים במיומנויות הטכנולוגיות שלהם כדי לנסות להרוג את באפי ולהשתלט על סאנידייל. אחרי שבאפי מסכלת את תוכניות הטריו פעמים רבות, וורן יורה בבאפי עם אקדח, והכדור תועה והורג את טארה. וילו, שבמהלך העונה מנסה להיגמל מהכישוף, שבה ונופלת. היא הורגת את וורן (בכך שהיא פושטת את עורו בכישוף), ומנסה להרוג גם את אנדרו וג'ונתן. החבורה מנסה לעצור בעדה, בסופו של דבר הדבר מביא לקרב בין באפי לוילו, ואחרי שבאפי כמעט מובסת, כדור קסם עוצמתי פוגע בוילו – וג'יילס חוזר במפתיע עם קסם האור ונלחם עם וילו. וילו שואבת את הכוחות שלו ובכך היא מרגישה מחוברת לכל דבר בעולם, ומכך כל קושי וכאב. וילו מנסה להרוס את העולם כדי להפסיק את הסבל של כולם. ברגע האחרון זאנדר עוצר את וילו תוך שהוא אומר לה שהוא אוהב אותה בכל מצב. אנדרו וג'ונתן בורחים למקסיקו. לקראת סוף העונה, ספייק – שעוזב את סאנידייל אחרי שבאפי נפרדה ממנו, נוסע לאפריקה לפגוש שד ממנו הוא מבקש "להחזיר לו מה שהיה פעם" כך ש"באפי תקבל את מה שמגיע לה". לאחר סדרת קרבות, השד מחזיר לו הנשמה. פרק ייחודי בסדרה במתכונת מחזמר, נקרא Once More, with Feeling.
עלילה > עונה 7

עונה זו מתחילה עם ניסיון של באפי ללמד את דון יותר את מלאכת הקטילה ולשתף אותה יותר בנושא. דון מתחילה ללמוד בתיכון שנבנה מחדש על אותו מקום שהיה בית הספר בו למדו וילו, באפי וזאנדר. עם בדיקת תוכניות הבנייה מתגלה שפי השאול שהיה מתחת לספרייה בבית הספר הקודם נמצא כרגע תחת משרדו של המנהל שיהיה בעל תפקיד במהלך המאבק העונה. ספייק מתגלה במרתף של בית הספר כשהוא משוגע בעקבות קבלת הנשמה. וילו חוזרת לסאנידייל אחרי שהייתה באנגליה עם ג'יילס כדי ללמוד איך לשלוט על הכוחות שלה, היא אמנם לא סיימה את הלימודים אך ג'יילס אומר לה שהגיע הזמן לשוב לסאנידייל כי צריכים אותה שם. באפי מתמנה להיות יועצת בבית הספר ובתוך התפקיד ילדה בשם קאסי שמתגלה כבעלת כוחות נבואה אומרת לה שהיא תמות בקרוב, ובאפי לא מצליחה למנוע זאת.
בהדרגה מתגלה כי החזרתה של באפי לחיים בתחילת העונה השישית וחוסר היציבות שהדבר גורם איפשרו לרוע הראשון (שניסה בעונה השלישית לגרום לאנג'ל להתאבד) להתחיל להטות את האיזון בין טוב לרע. התהליך מתחיל עם ניסיון לצוד ולהרוג את כל הקוטלות הפוטנציאליות, ובניית צבא של ערפדים עתיקים רבי עוצמה. לאחר שהמועצה של הצופים מתפוצצת, ג'יילס מגיע עם מספר של קוטלות פוטנציאליות לביתה של באפי. במהלך העונה מספר גדל והולך של הקוטלות הפוטנציאליות מוצאות מקלט בסאנידייל. פיית', ששהתה בכלא בלוס אנג'לס, חוזרת לסאנידייל כדי להצטרף למאבק ברוע הראשון. המנהל החדש של התיכון החדש של סאנידייל, רובין ווד, שמתגלה מאוחר יותר כבנה של ניקי ווד, קוטלת שנהרגה על ידי ספייק, מצטרף אף הוא. ערפדי טורוק-האן העתיקים ומטיף מרושע בשם כיילב נלחמים בחבורה. פי השאול נעשה פעיל יותר מדי, ומספר הולך וגדל של תופעות על-טבעיות גורם לרוב התושבים לעזוב את העיר. בסוף העונה, החבורה יורדת לפי השאול, בעוד וילו משתמשת בנשק מיוחד שמצאה באפי ומפעילה את כל הקוטלות הפוטנציאליות והופכת אותן לקוטלות בפועל. אנג'ל חוזר לסאנידייל כדי לתת לבאפי קמיע, ומתכנן להישאר לקרב הגדול אבל באפי אומרת לו שהיא רוצה שהוא יחזור ללוס אנג'לס כדי להכין את החזית השנייה אם היא תיכשל. באפי נותנת את הקמיע לספייק. בקרב הגדול יש אבדות כשהחשובה שבהם היא אניה, אשר חזרה להיות בת אנוש. בנוסף אליה מתות גם קוטלות פוטנציאליות. בסופו של הקרב, ספייק מקריב את עצמו כשהוא משתמש בקמיע, שמעצים את העוצמה של השמש והורג את כל הערפדים של פי השאול. פי השאול קורס, וכל העיר מתמוטטת אל תוך מכתש. החבורה מצליחה להימלט ברגע האחרון, ויוצאת לחיים חדשים בעיר אחרת.
בתרבות ובאקדמיה

מלבד "באפי ציידת הערפדים", עולם הערפדים והשדים המופיע בה זכה לעיבודים נוספים. תחילה הופקה סדרת-הבת "אנג'ל", ובהמשך התחילו לצאת ספרים וספרי קומיקס. רוב אלו נכתבו על ידי סופרים מעריצים. יצאו 68 ספרים בסדרה, מתוכם ארבעה תורגמו לעברית: "הקציר" (מבוסס על פרקים 1–2); "ירח זאב ערבות"; "ליל השידור החוזר", ו"אורחים".
בשלב מסוים התחיל גם יוצר הסדרה, ג'וס וידון לחבר ספרי קומיקס המבוססים על "באפי". אלו הם Tales of the Vampires ,Fray, ו-Tales of the Slayers. וידון כתב ופרסם קומיקס אשר מהווה המשך ישיר לעונה השביעית של הסדרה, ונחשב למעשה לעונה השמינית הרשמית של "באפי".
מעבר לכך יצאו במהלך השנים כמה ספרים אקדמיים שבהם חוקרי תרבות מנתחים את התוכנית, בהם Why Buffy Matters: The Art of Buffy the Vampire Slayer ו-Blood Relations: Chosen Families In Buffy The Vampire Slayer And Angel.
פרק המחזמר הפך לפרק פולחן, והוא מועלה בהקרנות חיות של חובבים בעל רחבי העולם. בארץ העלתה אותו קבוצת חובבי הסדרה מספר פעמים בכנסי מדע בדיוני ופנטזיה.
סדרת המשך

בשנת 2018 דווח כי מוניקה אווסו-ברין עבדה על אתחול מחודש של הסדרה עם וידון כמפיק בפועל, אך הפרויקט לא התקדם.
בפברואר 2025, פורסם כי סדרת המשך ל"באפי ציידת הערפדים" קרובה לקבלת הזמנת פיילוט בהולו וכי שרה מישל גלר נמצאת במגעים מתקדמים לחזור לגלם את דמותה של באפי, אך היא תופיע בתפקיד חוזר ולא כדמות הראשית. הסדרה תתמקד בציידת ערפדים חדשה. נורה צוקרמן ולילה צוקרמן יכתבו, ינהלו ויפיקו בפועל את הסדרה. קלואי ז'או, הבמאית זוכת האוסקר, תחזיק בתפקיד הבמאית והמפיקה בפועל דרך חברת ההפקות שלה Book of Shadows. שרה מישל גלר תשמש גם כמפיקה בפועל, לצד גייל ברמן, פראן קוזואי, קאז קוזואי ודולי פרטון. הסדרה תופק על ידי פוקס המאה ה-20 ו-Searchlight Television.
ג'וס וידון, יוצר הסדרה המקורית, אינו מעורב בפרויקט, בעקבות האשמות נגדו על סביבת עבודה רעילה ב"באפי" ובסדרת הספין-אוף "אנג'ל".
לקריאה נוספת

Elana Levine, Lisa Parks (עורכות). ‏ Undead TV: Essays on Buffy the Vampire Slayer. ‏ הוצאת אוניברסיטת דיוק, 2007.
Rhonda V. Wilcox ואחרים. ‏ Reading Joss Whedon.‏ הוצאת אוניברסיטת סירקוז, 2014.
הערות שוליים

↑  Restless, 2000-05-23, נבדק ב-2024-10-16
1 2 3  Joe Otterson, ‘Buffy the Vampire Slayer’ Sequel Series With Sarah Michelle Gellar Returning Nears Hulu Pilot Order, Variety, ‏2025-02-03 (באנגלית אמריקאית)
| --- | --- |
בקרת זהויות :  NLI: 987007507722105171  BnF: cb13548164q (data)  GND: 4568891-6  LCCN: n98054504  MusicBrainz work: f27c842e-2248-4b03-ac71-858b9bbb86de  VIAF: 203741600   WorldCat (עם VIAF): 203741600
פפי ליטמן

| --- | --- |

 לידה:  סביב 1874 טרנופול
 פטירה:  13 בספטמבר 1930 וינה
 שם לידה:  פשה כהנא
 מדינה:  ציסלייטניה (ארצות אוסטריה) 
 
פפי ליטמן (ביידיש: פּעפּי ליטמאַן, נולדה פשה כהנא; סביב 1874 – 13 בספטמבר 1930) הייתה זמרת וודוויל ביידיש, קרוס-דרסרית, המזוהה עם תנועת הבראָדער זינגער. ליטמן הובילה להקת תיאטרון נודדת פופולרית ברחבי אירופה כשהיא מבצעת שירים סאטיריים ביותר לבושה כיהודי חסידי. כיוון שהרבתה להופיע מחופשת לנער צעיר או גבר מגונדר היא נחשבת למעין דראג קינג מוקדם. סגנון השירה האנרגטי והווירטואוזי שלה מונצח בתקליטים רבים שהקליטה, שגם מהווים עדות לחיים היהודיים במזרח אירופה באותה תקופה.
ראשית חייה

ליטמן נולדה סביב 1874 להורים יהודים עניים בעיר טרנופול אשר במזרח גליציה (כיום באוקראינה). בצעירותה עבדה ליטמן כמשרתת בפנסיון תיאטרלי שניהלו הוריו של מקס באדין, ששנים אחר כך נהיה שחקן באמריקה. מאחר שהיה לה קול טוב, היא התחברה עד מהרה עם הוודווילים היידישים הנודדים הידועים – הבראדער זינגער.
פפי התחתנה עם מנהיג תזמורת ובראדער זינגער, יעקב ליטמן, והצטרפה ללהקה. לאחר זמן קצר ולאור ההצלחה שלה היא עמדה בראש הלהקה. באותה תקופה לנשים היה אסור ללבוש מכנסיים, אך ליטמן הובילה את להקתה במזרח אירופה, מופיעה כגבר חסיד לבושה במכנסיים.
קריירה

היא הופיעה בגרמניה, בהונגריה ובפולין והגיעה גם לארצות הברית שם הקליטה תקליטים. במהלך מלחמת העולם הראשונה הופיעה ליטמן בעיקר באודסה ובסביבתה, שם מצאה קהל חסידים בחוגים ספרותיים. היא התארחה לעיתים קרובות אצל הסופר והעורך ביידיש דוד פרישמן והסופר מנדלי מוכר ספרים.
היא ביצעה שירים קומיים, סטיריים, לעיתים גסים, ביידיש במבטא גליציאני, לפעמים בצורה גרמנית של יידיש הנקראת דייטשמעריש (אנ'), שנועדה לעקוף את ההגבלות והצנזורה האנטישמית.
מותה

ב-1928 ליטמן ערכה סיבוב הופעות שכלל את וינה, קרלסבאד, מרינבאד ופולין, ובסופו חזרה לוינה. בווינה היא חלתה, ואושפזה לתקופה מסוימת בבית חולים רוטשילד בווינה, שם היא נפטרה ב-13 בספטמבר 1930, בעוני. הלווייתה נערכה בארגונו של איגוד אמני היידיש של וינה וחלקת קבורתה נתרמה על ידי הקהילה היהודית.
הערות שוליים

1 2 3 4 5 6 7  Rich Tenorio, This turn-of-the-century crossdressing feminist proves that Yiddish theater ain’t no drag, The Times of Israel, ‏March 2017
1 2 3 4 5 6 7 8 9 10 11  זלמן זילבערצווייג, לעקסיקאן פון יידישן טעאטער (Lexicon of the Yiddish Theatre; in Yiddish), כרך 2, Nyu Yorḳ : Elisheva, 1931
1 2  Pollack, Chana. "Pepi Littman, Yiddish Drag King". Forverts. The Yiddish Forward.
↑  Max Badin, Museum of Family History website
1 2  Rubin, Hannah (10 בינואר 2017). "Local singer brings to life cross-dressing Yiddish vaudevillian | j. the Jewish news weekly of Northern California". {{cite news}}:  (עזרה)
↑  Brylawski, Samuel, ed. (2013). "Discography of American Historical Recordings, s.v. "Frau Pepi Littmann (vocalist : contralto)". DAHR. University of California, Santa Barbara.
| --- | --- |
בקרת זהויות :  NLI: 987007283507305171  PLWABN: 9810558088005606  GND: 135337674  ISNI: 0000 0000 7695 491X  LCCN: no2010022172  MusicBrainz: 4c104f2f-6b7a-47be-82ff-d65b66143b6c  SUDOC: 088635139  VIAF: 80117874   WorldCat (עם VIAF): 80117874
הדי לאמאר

| --- | --- |

 לידה:  9 בנובמבר 1914 וינה, האימפריה האוסטרו-הונגרית 
 פטירה:  19 בינואר 2000 (בגיל 85) כאסלברי, ארצות הברית 
 מקום קבורה:  בית הקברות המרכזי בווינה 
 שם לידה:  הדוויג אווה מריה קיזלר
 מדינה:  אוסטריה אוסטריה (1938-1914)   ארצות הברית ארצות הברית (2000-1938)
 תקופת הפעילות:  1930–1958 (כ־28 שנים) 
 בן או בת זוג:  Friedrich Mandl (1933–1937)  Teddy Stauffer (1951–1952)  W. Howard Lee (1953–1960)  ג'ון לודר (1943–1947)  ג'ין מרקי (1939–1941)  Lewis J. Boies (1963–1965) 
 צאצאים:  James Loder, Anthony Loder, Denise Loder-DeLuca 
 פרסים והוקרה:  פרס חלוץ קרן החזית האלקטרונית (1997)  היכל התהילה הלאומי לממציאים (2014)  כוכב בשדרת הכוכבים בהוליווד 
 https://hedylamarr.com
 פרופיל ב-IMDb
 
הדי לאמאר, צילום משנת 1947
הדי לאמאר (באנגלית: ‏Hedy Lamarrקובץ:De-at Hedy Lamarr.ogg‏Ⓘ‏; 9 בנובמבר 1914 – 19 בינואר 2000) הייתה ממציאה ושחקנית קולנוע אמריקאית יהודייה מומרת ילידת אוסטריה, שנודעה בזכות המצאותיה, ובהן פיתוח טכנולוגיית שידור גלי רדיו בדילוגי תדר, אך עיקר פרסומה היה ככוכבת בהוליווד.